FELHÍVÁS

**A Tatabányai Tankerületi Központ fenntartásában működő általános iskolákba történő beíratásra**

|  |
| --- |
| Értesítjük a Tisztelt Szülőket, hogy a 2022/2023. tanévre történő általános iskolai beíratásra az alábbi időpontokban kerül sor:  **2022. április 21. (csütörtök) 8.00 órától 18.00 óráig,**  **2022. április 22. (péntek) 8.00 órától 16.00 óráig.**  Tanköteles korú gyermekét a szülő köteles a lakóhelye, ennek hiányában tartózkodási helye szerinti illetékes vagy a választott iskola első évfolyamára beíratni.  **Az első évfolyamra történő beíratáskor be kell mutatni:**   * **a gyermek nevére kiállított személyazonosságot igazoló hatósági igazolványokat (születési anyakönyvi kivonatát, személyazonosító igazolványát, lakcímkártyát és TAJ kártyát),** * **a nyilatkozatot a törvényes képviseletről, valamint a szülő(k) személyazonosító igazolványát,** * **sajátos nevelési igényről vagy beilleszkedési, tanulási, magatartási nehézségről szóló szakértői véleményt (amennyiben releváns).**   **A szülő/törvényes képviselő csak egy általános iskolába nyújthatja be gyermeke jelentkezését**.  A szülőknek/törvényes képviselőknek lehetősége nyílik előzetesen beküldeni gyermekei adatait elektronikus úton az általános iskolába, az online regisztrációs felületen keresztül: <https://eugyintezes.e-kreta.hu/kezdolap>  **A beiratkozás napján a megjelenés kötelező, ekkor történik meg a hivatalos okmányon lévő adatok ellenőrzése és a kötelező dokumentumok benyújtása.**  A felvételről első fokon az iskola igazgatója dönt, elutasítás esetén a Tatabányai Tankerületi Központ igazgatója hivatott a felülbírálati kérelmet elbírálni. A felülbírálati kérelmet a Tatabányai Tankerületi Központ igazgatója részére kell címezni, és az elutasító határozatot kiadó intézmény igazgatójához kell benyújtani.  A tanköteles tanuló tanulmányainak külföldön történő folytatását a nemzeti köznevelésről szóló 2011. évi CXC tv. 91. § (2) bekezdése alapján – a tanköteles nyilvántartása céljából – be kell jelenteni az Oktatási Hivatal felé.  **Vereckei Judit**  tankerületi igazgató |